Ritratti: OPM_PS .td_uid_2_609f1d3745ad1_rand.td-a-rec-img{text-align:left}.td_uid_2_609f1d3745ad1_rand.td-a-rec-img img{margin:0 auto 0 0} F'intervent li għamel fil-Kunsill tal-Affarijiet Ġenerali tal-Unjoni Ewropea fi Brussell, is-Segretarju Parlamentari għall-Fondi Ewropej Stefan Zrinzo Azzopardi saħaq li għandu jintlaħaq qbil bejn il-Kunsill u l-Parlament Ewropew fuq iċ-Ċertifikat Diġitali Aħdar (Digital Green Certificate) sabiex jiġi ffaċilitat il-moviment ħieles ta' ċittadini Ewropej qabel jibda l-istaġun tas-Sajf. Huwa qal dan fi sfond tal-isforzi li qed isiru biex jitlaqqmu ċ-ċittadini tal-istati membri, b'mod partikolari f'Malta, li għandha l-ogħla rata ta' tilqim fl-Ewropa u t-tieni l-ogħla rata fid-dinja. F'dan ir-rigward huwa saħaq fuq il-bżonn li jkun hemm flessibilità fl-introduzzjoni taċ-Ċertifikat Diġitali Aħdar biex nassiguraw li dan ikun jista' jiġi adattat għas-sitwazzjoni epidemjoloġika ta' kull pajjiż. Għal din il-laqgħa l-ministri għall-affarijiet Ewropej iltaqgħu fi Brussell biex jiddiskutu l-aħħar żviluppi dwar ir-rispons tal-Unjoni Ewropea għall-pandemija COVID-19, kif ukoll biex isiru t-tħejjijiet għal-laqgħa Speċjali tal-Kunsill Ewropew li se ssir fl-24 u fil-25 ta' Mejju. Fid-diskors tiegħu, is-Segretarju Parlamentari Zrinzo Azzopardi rrimarka li d-dimensjoni esterna hija importanti, speċjalment ix-xogħol li qed isir minn istituzzjonijiet internazzjonali bħall-Għaqda Dinjija tas-Saħħa, kemm fuq ċertifikat internazzjonali diġitali tal-vaċċin kif ukoll fuq it-tqassim tal-vaċċin ma' pajjizi terzi. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_609f1d3745d7f_rand.td-a-rec-img{text-align:left}.td_uid_3_609f1d3745d7f_rand.td-a-rec-img img{margin:0 auto 0 0}